Με ένα κιλό χασίς συνελήφθη ο "συγκεντρωσιάρχης" των Ρομά για την προεκλογική ομιλία του πρωθυπουργού Αλέξη Τσίπρα στην κεντρική πλατεία της Λαμίας, σύμφωνα με το bloko.gr.



Συγκεκριμένα, η αστυνομία συνέλαβε τον πρόεδρο των Ρομά για τη Στερεά Ελλάδα, Βαλάντη Χαλιλόπουλο, και τη σύζυγό του, ωστόσο ο ίδιος αρνήθηκε την κατηγορία και ζήτησε εξέταση DNA.



Σύμφωνα με το σήμα του Αρχηγείου της αστυνομίας, το Σάββατο 8 Ιουνίου, στις 11 το πρωί στη Λαμία, αστυνομικοί της Διεύθυνσης Ασφαλείας Φθιώτιδας μετά από πληροφορίες σταμάτησαν για έλεγχο Ι.Χ. αυτοκίνητο στο οποίο επέβαιναν ο Βαλάντης Χαλιλόπουλος με τη σύζυγό του και στο οποίο βρέθηκαν 1 κιλό και 18 γραμμάρια ακατέργαστης ινδικής κάνναβης.



Υπενθυμίζουμε ότι μετά το θόρυβο που είχε προκληθεί, υπερασπίστηκε το δικαίωμα των Ρομά να συμμετέχουν σε οποιαδήποτε προεκλογική εκδήλωση και αποκάλυψε ότι υπήρξε οργανωμένη μετακίνηση όχι μόνο από τη Λαμία, αλλά και από το Πυρί Βοιωτίας, την Καρδίτσα, ακόμη και από την Ξάνθη.